Երեմյան ընկերությունների խումբ

**Երեմյան ընկերությունների խումբ**, Հայաստանում հյուրընկալության, մասնագիտական կրթության և գյուղատնտեսության ոլորտների առաջատար և խոշորագույն ընկերություն, իր գործունեությունը ծավալում է 2006 թվականից՝ հիմնադրվելով և մինչ օրս ղեկավարվելով հայտնի գործարար Դավիթ Երեմյանի կողմից։ Ընկերությունը հիմնել է ավելի քան 27 բիզնես ուղղություն՝ ռեստորաններ, ճաշարանային, քեյթրինգային և առաքման ծառայություններ, ժամանակակից ֆելացի ֆերմաներ, գործարաններ, Խոհարարական արվեստի և հյուրընկալության Երեմյան Ակադեմիա։

Ընկերությունը հանդիսանում է նաև Հայաստանի խոշոր գործատուներից մեկը՝ 2500 մասնագետներից բաղկացած թիմով, հյուրընկալության ոլորտի ամենամեծ հարկատուն և գործատուն է։

## Հյուրընկալության ոլորտ

Երեմյան ընկերությունների խումբը ստեղծել է 19 ռեստորան 13 հայեցակարգով՝ ազգայինից մինչև եվրոպական, իտալական, ճապոնական խոհանոցներ, սթեյքհաուս, արագ սնունդ։ Ընկերությունը հիմնել է նաև Հայաստանի առաջին բարձր հեղինակային խոհանոցով ռեստորանը՝ «Ռենոմե»-ն, որը միակն է աշխարհում՝ որպես հայկական բարձր հեղինակային խոհանոց ներկայացնող հաստատություն։

Ընկերությունը հայտնի է նաև իր քեյթրինգային, առաքման և ճաշարանային բիզնես ուղղություններով։ 

### Գյուղատնտեսություն և կաթնամթերքի արտադրություն
2019 թվականից Երեմյան ընկերությունների խումբը գործունեություն է ծավալում նաև գյուղատնտեսության ոլորտում՝ Հայաստանում առաջին անգամ ներդնելով Սերմից՝ սեղան եզակի հայեցակարգը։

Ընկերությունը կաթնարտադրության շղթան վերահսկում է իր դաշտերում բարձր սննդարարությամբ կերերի աճեցումից մինչև ժամանակակից սիլոսացում, կենդանիների կերակրում, խնամք, ավտոմատացված կիթ, փակ շղթայով կաթի տեղափոխում Երեմյան կաթնամթերքի գործարան, լաբորատոր հետազոտություններ, շշալցում, տեղափոխում սուպերմարկետներ։ Երեմյան կաթնամթերքի գործարանը միակն է Հայաստանում սննդի անվտանգության FSSC22000 միջազգային սերտիֆիկացմամբ, մանկական և Ա կարգի կաթի վկայագրմամբ։

Ընկերության առաջին ֆերման հիմնվել է Վայոց Ձորի Ջերմուկ քաղաքում, իսկ 2023 թվականին Լոռու մարզի Տաշիր համայնքում ՀՀ կառավարության, Եվրասիական զարգացման բանկի և Երեմյան ընկերությունների խմբի համագործակցության արդյունքում հիմնվել է տարածաշրջանում եզակի և Հայաստանում ամենամեծ անասնաֆերման՝ Եվրոպայից ներմուծված 1500 գլուխ մաքրացեղ կենդանիներով։ 

Ընկերությունը գյուղատնտեսության ոլորտում վարում է էկոլոգիապես մաքուր գործունեություն։ Կենդանիների գոմաղբը վերածվում է բնական պարարտանյութի, որն այնուհետև օգտագործվում է ընկերության սեփական դաշտերում։ Կաթնամթերքը շշալցվում է նաև ապակյա տարաներում, որոնց համար գործում է հետվերադարձի ծրագիր։

Երեմյան ընկերությունը Հայաստանի առաջատար պրեմիում դասի կաթնամթերք արտադրող ընկերությունն է՝ զբաղեցնելով երկրի պրեմիում կաթնամթերքի շուկայի մոտ 60%-ը: 

### Խոհարարական արվեստի և հյուրընկալության Երեմյան Ակադեմիա

2019 թվականին Երեմյան ընկերությունների խմբի կողմից հիմնվել է Խոհարարական արվեստի և հյուրընկալության Երեմյան ակադեմիան: Այս ճանապարհին ակադեմիան ընդլայնել է իր կրթական ուղղությունները և համագործակցել Մեծ Բրիտանիայի City of Oxford քոլեջի հետ։  

Ակադեմիան մշակել է կրթական 4 ուղղություն՝ խոհարարություն, հրուշակագործություն, հյուրանոցային գործ, մենեջմենթ և սպասարկում, ստեղծվել է 70-ից ավելի դասընթաց, համագործակցություն է ծավալվել  60-ից ավելի գործընկեր կազմակերպությունների հետ։ Այդ դասընթացների ավելի քան 2600 շրջանավարտների 90%-ն ուսումնառությունից հետո անցել է աշխատանքի։

### Հավելյալ տեղեկատվություն

Հյուրընակալության ոլորտում ընկերությունն ունեցել է 15 մլն հյուր, 7 մլն զբոսաշրջիկ, հեղինակել 150 ավելի ուտեստներ, արտադրել 28 մլն լիտր կաթ, մշակել 1200 հեկտար հող, ստացել 50 հազար տոննա կեր, հիմնել 86 հազար քառակուսի մետր գյուղատնտեսական շինություն։ Այսօր ընկերության ռեստորաններում ներկայացված են 1000-ից ավելի ուտեստներ։

Ընկերությունը գրանցել է 2 գինեսի ռեկորդ և նվիրել Հայաստանին՝ աշխարհի ամենամեծ գաթան և 1 ժամում ամենաշատ թվով բաժակներով կաթի օգտագործումը, ստացել է Հայաստանում եզակի 3 սերտիֆիկացում՝ FSSC 22000 սննդի անվտագության միջազգայի սերտիֆիկատ, մանկական և Ա կարգի կաթի վկայականներ, որպես գյուտ գրանցվել են չիչխանի ուտելի և ըմպելի յոգուրտները, ինչպես նաև ընկերության յուրաքանչյուր կոնցեպտը դարձել է բրենդ, որը ներկայացնում է Հայաստանը։ 

### Սոցիալական պատասխանատվություն

2023 թվականից ՄԱԿ պարենի համաշխարհային ծրագրի և Եվրասիական զարգացման բանկի հետ համագործակցությամբ ընկերությունն իրականացնում է Կաթ դպրոցներին ծրագիրը՝ ամեն առավոտ մեկ բաժակ Երեմյան բարձրակարգ կաթ տրամադրելով Երևանի և Լոռու մարզի 9 դպրոցների ավելի քան 1400 երեխաների։ Ծրագիրը նպատակ ունի խրախուսել կաթ խմելու մշակույթը, դպրոցահասակ սերնդի շրջանում առողջ սովորությունների ձևավորումն ու կրճատել քաղցր և գազավորված ըմպելիքների կիրառումը։ Ծրագրի հետազոտության արդյունքում վերհանվել են մի շարք դրական հետևանքներ՝ երեխաների շրջանում կաթ խմելու պատրաստակամության աճ, ավելի առողջ սննդային ընտրություն և դասարաններում կենտրոնացման բարելավում: Ուսումնասիրության համաձայն՝ ըստ ծնողների՝ ծրագրի արդյունքում երեխաների 74%-ն այժմ սիրով ամեն օր կաթ է խմում, 63%-ը սկսել է կաթը պարբերաբար օգտագործել տանը՝ գազավորված ըմպելիքներն ու շաքարային, անառողջ նախուտեստները փոխարինելով կաթով: Երեխաների 27%-ը սկսել են կաթ խմել հենց դպրոցում։ 

Ընկերությունն ամեն տարի հունիսի մեկին նշում է նաև Կաթի համաշխարհային օրը, իրականացնում է Այց Երեմյան գործարան ճանաչողական ծրագիրը դպրոցահասակների համար։

Գյուղատնտեսության ոլորտի զարգացման և ֆերմերների շրջանում փորձի փոխանակման նպատակով ընկերությունը նախաձեռնել և իրականացնում է նաև Երեմյան Ֆարմ Ֆեսթը։ 

Ընկերությունն իրականացրել է նաև մի շարք սոցիալական, կրթական, մշակութային միջոցառումներ։

## Ծանոթագրություններ

Կատեգորիա:Հայկական ընկերություններ